<classify> Mwandishi Wetu-Dar es Salaam WAAGIZAJI na wasafirishaji nje mifuko ya plastiki rambo,iliyopigwa marufuku na Serikali watapigwa faini ya Sh milioni 20 endapowatakaidi agizo hilo la Serikali. Akizungumza katikamahojiano maalumu mjini Dar es Salaam jana, Mkurugenzi Mkuu wa Baraza laMazingira la Taifa NEMC, Dk. Samuel Gwamaka, alisema adhabu za wavunjaji wa amri ya serikali tayarizimeainishwa katika kanuni za marufukuya matumizi ya mifuko ya plastiki za mwaka 2019 na kwamba adhabu hizo zitatumika kupambana na wakorofi. Kanuni hizo zimetungwa chini yaSheria ya Mazingira ya Mwaka 2004. Uingizajinchini wa mifuko ya plastiki faini ni Sh milioni 20, usafirishaji nje ya nchiwa mifuko ya plastiki,uzalishaji, uhifadhi na usambazaji wa mifuko hii ni Shmilioni 10, uuzaji ni Sh 10,000 na utumiaji ni Sh 30,000, alisema Dk. Gwamaka. Alisema shehenaya mifuko ya plastiki itasalimishwa kwaviongozi wa wilaya na kwamba kila wilaya itatenga eneo maalumu la kuhifadhimifuko hiyo na umma utatangaziwa maeneo yaliyotengwa kwa ajili hiyo. Pia aligusiasuala la mifuko mbadala na kuainisha kuwa ni mifuko iliyotengenezwa kwakaratasi, nguo, gunia, vikapu na kadhalika na kufafanua kwamba mifuko ya ainahiyo ni ile ambayo ni rafiki kwa mazingira na ambayo haina madhara kwa afya yabinadamu na mazingira. Kutokana na halihiyo, aliwataka Watanzania kutambua marukufu ya Serikali imeibua fursa kwa watu wabunifu kutengeneza mifuko mbadala na kueleza kwambatayari vipo viwanda vya karatasi 25 nchini na baadhi yake vinatengeneza mifukombadala na kueleza kuwa kuna viwanda vinavyotengeneza mifuko ya nguo. Kuna wawekezaji na wamiliki wa viwanda ambaowalikuwa wanasubiri tamko la serikali ili wawekeze mara moja katikautengenezaji wa mifuko mbadala, alisema. Aliwataka Watanzania wabunifu wenye kutaka kutumia fursa hii kuwekezakatika utengenezaji wa mifuko mbadala wasibabaike wala kusumbuka baliwawasiliane mara moja na Kituo chaUwekezaji Tanzania TIC, NEMC, Shirika la Viwango Tanzania TBS, Shirika laMaendeleo la Viwanda Vidogo SIDO na Taasisi za Fedha. Alisema Serikaliimeunda kikosi kazi juu ya suala hili muhimu kitaifa kinachoratibiwa na Ofisi ya Makamu wa Rais naNEMC na kuongeza kwamba serikali inaandaa mpango kazi wa utekelezaji wa katazohili kwa manufaa ya wananchi. Serikali inatoawito kwa wadau wote ikiwemo wawekezaji katika viwanda kuzingatia umuhimu wauchumi wa mbadala wa mifuko ya plastiki kwani utaibua ajira nyingi zaidi na kukuza kipato cha wananchi wa kawaida hasa kina mama katikakutengeneza mifuko mbadala ambako kunahitaji teknolojia rahisi na nguvu kazi,alisema Dk. Gwamaka.  <topic>: KITAIFA 